
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 9751 (1) 

Κατάργηση Πολιτικού Γραφείου του Υπουργού Επικράτειας Μιχαήλ 
(Μίκη) Θεοδωράκη. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του αρ. 30 του Ν. 1558/85 «Κυβέρνηση και Κυβερνητικά Όρ¬ 
γανα». 

β)Τουαρ. 79 του Ν. 1943/91 «Εκσυγχρονισμός της οργάνωσης και 
λειτουργίας της δημ. διοίκησης». 

2. Το Π.Δ. 320/88 «Οργανισμός των Υπηρεσιών του Υπουργείου 
Προεδρίας της Κυβέρνησης», όπως συμπληρώθηκε και τροποποιήθηκε 
μεταγενέστερα. 

3. Το Π.Δ. 111/92 (ΦΕΚ 50/Α/1.4.92) «Αποδοχή παραίτησης 
του Υπουργού Επικράτειας Μιχαήλ (Μίκη) Θεοδωράκη», αποφασί¬ 
ζουμε: 

Διαπιστώνουμε την αυτοδίκαιη κατάργηση του Πολιτικού Γραφείου 
του Υπουργού Επικράτειας Μιχαήλ (Μίκη) Θεοδωράκη με τις πέντε (5) 
θέσεις μετακλητών διοικητικών υπαλλήλων και τις τέσσερις (4) ενιαίες 
θέσεις ειδικών συμβούλων-συνεργατών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-+- 

Αριθ. 010/93/ΑΣ/44 (2) 

Σύνθεση καίλειτουργία των Εξεταστικών Επιτροπών του άρθρου 3 του 
Ν.962/1979. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 90 παρ. 1 και 2 του Ν.1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ. 101/90 τ.Α'). 

2. Τις διατάξεις της παρ. 2 εδ. β' του άρθρου 6 του Νόμου 962/ 
1979 «Για την ίδρυση στο Υπουργείο Εξωτερικών Κέντρου Διπλωματι¬ 
κών Σπουδών και την τροποποίηση διατάξεων του Νόμου 419/1976, 
«περί Οργανισμού του Υπουργείου Εξωτερικών» (ΦΕΚ 202/τ.Α'/ 
79). 

3. Τα άρθρα 4 και 15 παρ. 3 τελευτ. εδ. του Π.Δ. 63/1992 «Περί 
τρόπου εισαγωγής, διάρκειας φοίτησης, εξεταζομένων μαθημάτων 
κατά την εισαγωγή και φοίτηση, τρόπου βαθμολογίας κ.λπ. στο Κέντρο 
Διπλωματικών Σπουδών του Υπουργείου Εξωτερικών των υποψηφίων 

Ακολούθων Πρεσβείας» (ΦΕΚ 32/τ.Α'/27.1.92). 

4. Την υπ’ αριθμ. 2/23.3.92 γνωμοδότηση του Εκπαιδευτικού 
Συμβουλίου του Κέντρου Διπλωματικών Σπουδών, αποφασίζουμε: 

„ Άρθρο 1 

1. Τα μέλη της Επιτροπής διενεργείας εισιτηρίων εξετάσεων στο Κέ¬ 
ντρο Διπλωματικών Σπουδών του Υπουργείου Εξωτερικών ορίζονται 
με απόφαση του Υπουργού Εξωτερικών που εκδίδεται σαράντα οκτώ 
(48) ώρες πριν από την έναρξη των εξετάσεων. 

2. Ως μέλη της Επιτροπής ορίζονται υπάλληλοι του Διπλωματικού 
Κλάδου. Ο Πρόεδρος της Επιτροπής πρέπει να έχει τον βαθμό τουλάχι¬ 
στον του Πληρεξουσίου Υπουργού Β' τάξεως. Μπορούν επίσης να ορι- 
σθούν εξεταστές, χωρίς να αποτελούν μέλη της Επιτροπής και άλλα 
πρόσωπα που έχουν ειδικές γνώσεις στα εξεταζόμενα μαθήματα. 

Άρθρο 2 

Οι διατάξεις του προηγουμένου άρθρου εφαρμόζονται ανάλογα και 
προκειμένου περί Επιτροπών τελικών εξετάσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 2 Απριλίου 1992 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. 010/94/ΑΣ 45 (3) 

Αρμοδιότητες του Εκπαιδευτικού Συμβουλίου του Κέντρου Διπλωματι¬ 
κών Σπουδών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τα άρθρα 2 και 6, παράγραφος 2, εδάφιο α’, του Νόμου 962/ 
1979 «Για την ίδρυση στο Υπουργείο Εξωτερικών Κέντρου Διπλωματι¬ 
κών Σπουδών και την τροποποίηση διατάξεων του Νόμου 419/1976, 
«περί Οργανισμού του Υπουργείου Εξωτερικών» (ΦΕΚ 202/τ.Α'/ 
1.9.79). 

2. Την υπ’ αριθμ. 2/23.3.92 Γνωμοδότηση του Εκπαιδευτικού 
Συμβουλίου του Κέντρου Διπλωματικών Σπουδών, αποφασίζουμε: 

Άρθρο 1 

1. Το Εκπαιδευτικό Συμβούλιο που λειτουργεί στο Κέντρο Διπλωμα¬ 
τικών Σπουδών έχει τις εξής αρμοδιότητες: 

α. Γνωμοδοτεί πάνω σε εκπαιδευτικά θέματα του Κέντρου και ειδικό¬ 
τερα σ’ εκείνα που αναφέρονται στη διδακτέα ύλη, το διδακτικό προσω¬ 
πικό και τις εκπαιδευτικές μεθόδους. 

β. Μελετά, εφόσον αυτό ζητηθεί από τον Υπουργό των Εξωτερικών ή 
αυτεπαγγελτα, θέματα του προηγουμένου εδαφίου, για την υποβοή¬ 
θηση του εκπαιδευτικού σκοπού του Κέντρου. 

2. Ως εισηγητές για τα θέματα της προηγούμενης παραγράφου ορί¬ 
ζονται από τον Πρόεδρο του Συμβουλίου, μετά από εισήγηση του Διευ¬ 
θυντή του Κέντρου Διπλωματικών Σπουδών, μέλη του, τακτικά και 
αναπληρωματικά, ή άλλα πρόσωπα, που λόγω της υπηρεσιακής ή επι¬ 
στημονικής καταρτίσεως και εμπειρίας τους, είναι δυνατό να συμβάλουν 
στην επιτυχή εκτέλεση των εργασιών του. 

3. Χρέη γραμματέα του Συμβουλίου εκτελεί υπάλληλος του Διπλω¬ 
ματικού Κλάδου ή του Κλάδου Γενικών Καθηκόντων του Υπουργείου 
Εξωτερικών. 

Άρθρο 2 

1. Πίνακας των θεμάτων πάνω στα οποία πρόκειται να γνωμοδοτή- 
σει το Συμβούλιο παραδίδεται στο γραμματέα του και καταχωρείται σε 
ειδικό βιβλίο. Αντίγραφα παραδίδονται στον Πρόεδρο και τους εισηγη¬ 
τές. 

2. Ο εισηγητής αναπτύσσει προφορικά τα θέματα στο Συμβούλιο. 

Άρθρο 3 

1. Το Συμβούλιο συνέρχεται όταν αυτό κριθεί αναγκαίο για τη συζή¬ 
τηση των θεμάτων της παραγράφου 1 του άρθρου 1 της αποφάσεως αυ¬ 
τής· 

2. Ο Πρόεδρος του Συμβουλίου, σε συνεργασία με το γραμματέα του, 
συντάσσει την ήμερησία διάταξη, η οποία περιλαμβάνει τα θέματα που 
θα συζητηθούν και τα ονόματα των εισηγητών. 


3. Η ημερήσια διάταξη κοινοποιείται στα μέλη του Συμβουλίου, τα¬ 
κτικά και αναπληρωματικά, μαζί με την πρόσκληση, σαράντα οκτώ 
(48) τουλάχιστον ώρες πριν από τη συνεδρίαση. 

Άρθρο 4 

1. Το Συμβούλιο βρίσκεται σε απαρτία εφόσον είναι παρόντα σαράντα 
πέντε (45) από τα μέλη του, τακτικά ή αναπληρωματικά. Για την έκ¬ 
δοση γνωμοδοτήσεως απαιτείται πλειοψηφία των παρόντων. 

2. Σε κάθε συνεδρίαση του Συμβουλίου, μετά την ανάπτυξη της ειση- 
γήσεως από τον εισηγητή, ακολουθεί συζήτηση και, εφόσον πρόκειται 
για γνωμοδότηση, ψηφοφορία. 

3. Το πρακτικό της συζητήαεως καθαρογράφεται, παίρνει αύξοντα 
αριθμό και υπογράφεται από τον Πρόεδρο, τα μέλη και το γραμματέα. 

4. Τα πρωτότυπα των πρακτικών μαζί με τα σχετικά έγγραφα φυ¬ 
λάσσονται με τη μέριμνα του γραμματέα σε ειδικό φάκελλο. 

Αντίγραφα μόνο των πρακτικών υποβάλλονται στο Κέντρο Διπλω¬ 
ματικών Σπουδών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 

-♦- 

Αριθ. 38580 + 37617 + 40408 (4) 

Συγκρότηση του συμβουλίου απολύσεως των αιρετών δημοτικών και 
κοινοτικών αρχόντων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 173 του δημοτικού και κοινοτικού κώ¬ 
δικα (Π.Δ. 323/89). 

2. Τις διατάξεις του Π.Δ. 23 του Ν. 1558/1985 σε συνδυασμό με 
τις διατάξεις του άρθρου 54 του Π.Δ. 49/1988. 

3. Το 1122/21.2.1992 έγγραφο του Εφετείου Αθηνών. 

4. Την 10/220/24.1.1992 απόφαση της Κεντρικής Ένωσης Δή¬ 
μων και Κοινοτήτων της Ελλάδος, αποφασίζουμε: 

Συγκροτούμε στο Υπουργείο το.συμβούλιο απολύσεως των αιρετών 
δημοτικών και κοινοτικών οργάνων, για το χρονικό διάστημα από 
1.1.1992 μέχρι 31.12.1993, από τους: 

1. Ιωάννη Μυγιάκη, Πρόεδρο Εφετών Αθηνών, ως Πρόεδρο ανα- 
πληρούμενο από τον Κωνσταντίνο Λυμπερόπουλο επίσης Πρόεδρο Εφε¬ 
τών. 

2. Βασίλειο Ξενικάκη, Εφέτη Αθηνών. 

3. Ιωάννη Κασσωτάκη, Εφέτη Αθηνών με αναπληρωτές τους τους 
επίσης εφέτες Αθηνών Γεώργιο Κοντογιαννάκο και Αρχοντή Ντόβα. 

4. Αντώνιο Τρίτση, Πρόεδρο της Κεντρικής Ένωσης Δήμων και 
Κοινοτήτων της Ελλάδος, αναπληρούμενο από τον Αντιπρόεδρο της 
ΚΕΔΚΕ Δημήτριο Κωνσταντόπουλο, Δήμαρχο Τριπόλεως και 

5. Προϊστάμενο της Δ/νσης Οργάνωσης και Λειτουργίας Ο.Τ.Α. του 
Υπουργείου. 

Καθήκοντα γραμματέα του Συμβουλίου εκτελεί ο Προϊστάμενος του 
Τμήματος Διεύθυνσης Οργάνωσης και Λειτουργίας Ο.Τ.Α. με αναπλη¬ 
ρωτή την Σωτηρία Παναγιώτου υπάλληλο του ίδιου τμήματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 

Ο ΥΠΟΥΡΓΟΣ 

ΝΙΚ. ΚΛΕΙΤΟΣ 

-♦- 

Αριθ. 2021945/1466/0022 (5) 

Αποζημίωση ομάδας εργασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 21 του Ν. 1966/1991 «Μεταγραφές 
φοιτητών Α.Ε.Ι., σπουδαστών Τ.Ε.Ι. και άλλες διατάξεις» (ΦΕΚ Α’ 
147) σε συνδυασμό με τις διατάξεις της παρ. 5 του άρθρου 12 του Ν. 

1943/1991 (ΦΕΚ Α' 150) «Εκσυγχρονισμός της οργάνωσης και λει¬ 
τουργίας της Δημόσιας Διοίκησης, αναβάθμιση του προσωπικού της και 
άλλες συναφείς διατάξεις». 

2. Την αριθ. Τ. 1660/1007556/116/0006/23.1.92 κοινή από¬ 
φαση του Πρωθυπουργού και του Υπουργού Οικονομικών, για τη μετα¬ 
βίβαση αρμοδιοτήτων, αποφασίζουμε: 

1. Στον Πρόεδρο, στα Μέλη και στο Γραμματέα της Ομάδας Εργα¬ 
σίας, που έχει συγκροτηθεί με την Β1/3/31.12.91 απόφαση του 
Υπουργού Εθνικής Παιδείας και Θρησκευμάτων, καταβάλλεται κατ’ 
αποκοπή αποζημίωση, το ύψος της οποίας ορίζεται ως εξής: 

α. Στον Πρόεδρο και σε κάθε Μέλος: 60.000 δρχ. 
β. Στον Γραμματέα: 30.000 δρχ. 

2. Για τα μέλη που υπηρετούν εκτός περιοχής Αττικής, καταβάλλο¬ 
νται τα έξοδα μετακίνησης καθώς και ημερήσια αποζημίωση, που προ- 
βλέπεται από τις κείμενες διατάξεις και μέχρι (4) συνεδριάσεις κατ’ 
ανώτατο όριο. 

3. Οι σχετικές δαπάνες θα βαρύνουν τον φορέα 110 του προϋπολογι¬ 
σμού του Υπουργείου Εθνικής Παιδείας και Θρησκευμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 


4 » 


Αριθ. 2028516/1907/0022 (6) 

Αναπροσαρμογή αποζημίωσης Επιτροπής Διοίκησης Κρατικών Λαχείων. 


Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις των Α.Ν. 339/1936 και 2038/1939 «Περί Κρατι¬ 
κών Λαχείων». 

2. Το Π.Δ. 284/1988 «Οργανισμός του Υπουργείου Οικονομικών». 

3. Το άρθρο 36 παρ. 2 του Ν. 1914/90 «περί εκσυγχρονισμού και 
ανάπτυξης του δημόσιου τομέα και της κεφαλαιαγοράς, φορολογικών 
ρυθμίσεων και άλλων διατάξεων». 

4. Την από 3.2.1992 απόφαση της Επιτροπής Διοίκησης Κρατικών 
Λαχείων. 

5. Την αριθ. Υ. 1660/1007556/116/0006Α/23.1.92 (ΦΕΚ 
31/Β/92) κοινή απόφαση «Ανάθεση αρμοδιοτήτων Υπουργού Οικονο¬ 
μικών στον Υφυπουργό Οικονομικών», αποφασίζουμε: 

Αναπροσαρμόζουμε την αποζημίωση που καταβάλλεται στον Πρόε¬ 
δρο, τα Μέλη και το Γραμματέα της Επιτροπής Διοίκησης Κρατικών 
Λαχείων από πέντε χιλιάδες (5.000) δρχ. κατά κλήρωση και συνε¬ 
δρίαση σε οκτώ χιλιάδες (8.000) δρχ. καθώς και στους υπαλλήλους 
που επικουρούν το έργο της Επιτροπής αυφής από τρεις χιλιάδες 
(3.000) δρχ. σε τέσσερις χιλιάδες πεντακόσιες (4.500) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 1992 

Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 
-♦- 

Αριθ. 30945 (7) 

Επιχορήγηση εργοδοτών για απασχόληση Ελλήνων Ποντίων προερχο- 
μένων από την πρώην ΕΣ'ΣΔ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων» όπως συμπληρώθηκε με 
το άρθρο 8 παρ. 1 του Ν. 1545/85 «Εθνικό Σύστημα Προστασίας από 
την ανεργία και άλλες διατάξεις» και τροποποιήθηκε με το άρθρο 6 του 
Ν. 1836/89 «Προώθηση της απασχόλησης και της επαγγελματικής 
κατάρτισης και άλλες διατάξεις». 

2. Τη γνώμη του Δ.Σ. του ΟΑΕΔ (αριθμ. συνεδρ. 11/17.3.92) που 
μας υποβλήθηκε με το υπ’ αριθμ. 104819/24.3.92 έγγραφό του. 

3. Την 80386/90 Κοινή απόφαση Υπουργών Προεδρίας της Κυ¬ 
βέρνησης και Εργασίας «Περιορισμός υπογραφών στα διοικητικά έγ¬ 
γραφα». 


4. Την αριθ. 100919/1990 απόφαση του Υπουργού Εργασίας για 
τη μεταβίβαση αρμοδιοτήτων, αποφασίζουμε: 

1. Καταρτίζουμε πρόγραμμα επιχορήγησης εργοδοτών για τη δη¬ 
μιουργία (2.500) νέων θέσεων εργασίας για τα έτη 1992 και 1993 για 
απασχόληση Ελλήνων Ποντίων ηλικίας 18-60 ετών (που διανύουν το 
18ο-60ο έτος) οι οποίοι ήλθαν από τις χώρες της πρώην Σοβιετικής 
Ένωσης από 1.1.1990 και έπειτα. 

2. Στο πρόγραμμα αυτό περιλαμβάνονται επιχειρήσεις του ιδιωτικού 
τομέα. Δημοτικές και Κοινοτικές Επιχ/σεις, Συν/σμοί, Σωματεία και 
Ενώσεις αυτών, που θα καλύψουν τις ως άνω θέσεις ως εξής: στην Πε¬ 
ριοχή Ηπείρου (400) θέσεις, Κεντρικής Μακεδονίας (900), Δυτικής 
Μακεδονίας (400), Ανατολικής Μακεδονίας και Θράκης (800). 

Με απόφαση του Δ.Σ. του Οργανισμού είναι δυνατή η εκ νέου κατα¬ 
νομή του αριθμού των θέσεων κατά την διάρκεια εφαρμογής του προ¬ 
γράμματος, ανάλογα με την πορεία του ή με την απορρόφηση των θέ¬ 
σεων αυτών από τις ως άνω περίοχές της χώρας. 

3. Δεν περιλαμβάνονται στο παραπάνω πρόγραμμα: 

α) κρατικοί φορείς ανεξάρτητα από το καθεστώς δημοσίου ή ιδιωτι¬ 
κού ή μικτού δικαίου που τους διέπει όπως αναφέρονται στην παρ. 1 του 
άρθρου 51 του Ν. 1892/90 και τροποποιήθηκε με την παρ. 6 του άρ¬ 
θρου 4 του Ν. 1943/91, 

β) όλες Γενικά οι Τράπεζες, η ΔΕΗ, ο ΟΤΕ, η ΕΥΔΑΠ, οι πολιτικές 
οργανώσεις, τα κόμματα. 

4. Το ποσό της επιχορήγησης για κάθε άνδρα ή γυναίκα καθορίζεται 
στις 2.800 δρχ. για κάθε ημέρα εργασίας. 

5. Η διάρκεια επιχορήγησης για κάθε άτομο που υπάγεται στο πρό¬ 
γραμμα αυτό ορίζεται σε δώδεκα μήνες από την ημέρα πρόσληψής του, 
η οποία πρέπει να γίνεται μετά την ημερομηνία της εγκριτικής απόφα¬ 
σης της αρμόδιας Υπηρεσίας (Υ.Ν., Τ.Υ., ή Γ.Ε.). 

Είναι δυνατή η υπαγωγή ατόμου στο πρόγραμμα ακόμη και εάν η 
πρόσληψή του έγινε (20) ημέρες πριν από την ημερομηνία υποβολής της 
σχετικής αίτησης. 

Στην περίπτωση αυτή η επιχορήγηση θα αρχίσει από την ημερομηνία 
έκδοσης της εγκριτικής απόφασης. 

6. Η επιχορήγηση θα υπολογίζεται για κάθε εργάσιμη ημέρα πλή¬ 
ρους απασχόλησης και μέχρι (25) ημέρες για μισθωτούς και (26) για 
ημερομισθίους, εφόσον όμως θα υπάρχουν (15) τουλάχιστον ημερομί¬ 
σθια το μήνα για κάθε επιχορηγούμενο άτομο. 

7. Απαραίτητη προϋπόθεση για την υπαγωγή στο πρόγραμμα αυτό 
τα άτομα που θα υπαχθούν να έχουν γραφεί προηγουμένως στα μητρώα 
ανέργων των Γ ραφείων Απασχόλησης του ΟΑΕΔ και να είναι Έλληνες 
Ποντιακής καταγωγής που ήλθαν στην Ελλάδα από 1.1.1990 και 
έπειτα από χώρες της πρώην ΕΣΣΔ. 

8. Δεν επιχορηγούνται εργοδότες για εργαζόμενους οι οποίοι είναι 
σύζυγοί τους ή συνδέονται με α' βαθμό συγγένειας ή είναι ομόρρυθμοι 
εταίροι Ο.Ε. ή Ε.Ε. 

9. Για να υπαχθεί στο πρόγραμμα αυτό μια επιχείρηση θα πρέπει να 
υποβάλλει στην πλησιέστερη του τόπου απασχόλησης υπηρεσία του 
ΟΑΕΔ. 

α) Αίτηση που θα περιέχει την επωνυμία της επιχ/σης το αντικείμενο 
οικονομικής δραστηριότητας και τον αριθμό των ατόμων που θα προσ- 
λάβει. 

β) Υπεύθυνη δήλωση Ν.Δ. 1599/86 ότι δέχεται τους όρους του προ¬ 
γράμματος. 

γ) Φωτοτυπία του διαβατηρίου των μισθωτών που θα προσληφθούν 
απ’ όπου θα προκύπτουν τα στοιχεία των μισθωτών αυτών, η σφραγίδα 
του Προξενείου για παλιννόστησή τους και η ημερομηνία εισόδου τους 
στην Χώρα. 

10. Αρμόδιοι να κρίνουν την υπαγωγή των επιχ/σεων στο πρό¬ 
γραμμα αυτό είναι οι κατά τόπους Δ/ντές ή προϊστάμενοι των Υ.Ν., 
Τ.Υ. και Γραφείων Εργασίας του ΟΑΕΔ. 

11. Για την καταβολή της επιχορήγησης η επιχ/ση θα υποβάλλει 
στην αρμόδια Υπηρεσία του ΟΑΕΔ τα εξής δικαιολογητικά: 

α) Κατάσταση που θα περιλαμβάνει το ονοματεπώνυμο των προσλη- 
φθέντων βάσει τόυ προγράμματος, την χρονολογία γέννησης, την ειδι¬ 
κότητα, το ποσό με το οποίο βαρύνεται ο ΟΑΕΔ, το συνολικό ακαθάρι¬ 
στο ποσό που δικαιούται ο εργαζόμενος και στήλη υπεύθυνης δήλωσης 
στην οποία θα έχουν υπογράψει τα προσληφθέντα άτομα, ότι απασχολή¬ 
θηκαν και πληρώθηκαν γαι το χρονικό διάστημα για το οποίο ζητείται η 
επιχορήγηση. 

β) Φωτοτυπημένα αντίγραφα των αναγγελιών πρόσληψης των εργα¬ 
ζομένων. 

γ) Βιβλιάριο αγοράς ενσήμων, ή βεβαίωση του ΙΚΑ ή του αρμόδιου 
ασφαλιστικού φορέα, ότι καταβλήθηκαν οι ασφαλιστικές εισφορές για το 
χρονικό διάστημα που ζητείται η επιχορήγηση. 

Η βεβαίωση αυτή μπορεί να αναγράφεται και επί της ίδιας ανωτέρω 
(α) κατάστασης. Ειδικά για την πρώτη επιχορήγηση καθώς και του τε¬ 
λευταίου μηνός του 12 μήνου η ανωτέρω βεβαίωση μπορεί να αντικατα- 
σταθεί με υπεύθυνη δήλωση του Ν. 1599/86 του εργοδότη ότι θα κατα¬ 
βάλλει μέσα στις νόμιμες προθεσμίες τις ανάλογες εισφορές. 

Είναι δυνατή η καταβολή επιχορήγησης και σε περίπτωση που οι φο¬ 
ρείς κοινωνικής ασφάλισης έχουν επιβάλει στην επιχ/ση πράξη εισφο- 
, ρών ή έχουν προβεί σε διακανονισμό της καταβολής των εισφορών αυ¬ 
τών, οπότε αρκεί η προσκόμιση της πράξης αυτής, ή του διακανονισμού 
και θα εξετάζεται εάν ο εργοδότης κατά την στιγμή της υποβολής των 
δικαιολογητικών έχει εξοφλήσει τις ληξιπρόθεσμες δόσεις σύμφωνα με 
τον διακανονισμό μέχρι και τον. τελευταίο μήνα για τον οποίο ζητά την 
επιχορήγηση. 

12. Η πρώτη επιχορήγηση θα καταβάλλεται στην επιχείρηση μετά 
από δίμηνη τουλάχιστον απασχόληση του εργαζομένου. Στη συνέχεια 
και μέχρι τη λήξη του 12μήνου της επιχορήγησης θα καταβάλλεται 
κάθε μήνα. 

13. Αξιώσεις εργοδοτών για είσπραξη επιχορήγησης ασκούνται μέσα 
σε δύο (2) το αργότερο μήνες από το μήνα της πραγματικής απασχόλη¬ 
σης των ατόμων που προσλήφθηκαν με το πρόγραμμα. 

14. Η επιχ/ση έχει τη δυνατότητα σε περίπτωση οικειοθελούς απο¬ 
χώρησης ή απόλυσης ή στράτευσης ή θανάτου ή συνταξιοδότησης του 
επιχορηγουμένου ατόμου να το αντικαθιστά μέσα σε (45) ημερολογια¬ 
κές ημέρες με άλλο άτομο της αυτής κατηγορίας και αν επιχορηγηθεί 
για το υπόλοιπο χρονικό διάστημα. Στην περίπτωση αυτή είναι δυνατή 
η επιμήκυνση του χρόνου επιχορήγησης κατά (45) ημερολογικές ημέ¬ 
ρες για κάθε άτομο που αντικα’ταστάθηκε, μετά από αίτηση του εργο¬ 
δότη και απόφαση του αρμόδιου δ/ντή. 

15. Η μη αντικατάσταση του αποχωρήσαντος κατά τα ανωτέρω μι¬ 
σθωτού, δεν έχει καμία επίπτωση στο πρόγραμμα επιχορήγησης, το 
οποίο διακόπτεται για το συγκεκριμένο άτομο. 

16. Η προθεσμία πλήρωσης των θέσεων που εγκρίνονται από τις αρ¬ 
μόδιες Υπηρεσίες τού ΟΑΕΔ είναι (2) το αργότερο μήνες από την ημερο¬ 
μηνία κοινοποίησης της σχετικής εγριτικής απόφασης.. 

Σε περίπτωση πληρώσεως των θέσεων πριν από την 31.12.93, που 
λήγει το πρόγραμμα, το Δ.Σ. του ΟΑΕΔ μπορεί να καθορίσει άλλη ημε¬ 
ρομηνία λήξης του προγράμματος. 

17. Κάθε διαφορά που τυχόν θα προκύπτει κατά την εφαρμογή της 
απόφασης αυτής, μεταξύ επιχ/σης και ΟΑΕΔ, θα επιλύεται με απόφαση 
των Διευθυντών των αρμοδίων Υπηρεσιών του Οργανισμού (Υ.Ν., 
Τ.Υ., Γ.Ε.). Σε περίπτωση εμπρόθεσμης άσκησης ένστασης μέσα σε 
δέκα (10) ημερολογιακές ημέρες από την κοινοποίηση στον ενδιαφερό¬ 
μενο της απόφασης του Δ/ντή, η διαφορά θα επιλύεται από τον αρμόδιο 
Περ/κό Δ/ντή. 

18. Δεν επιτρέπεται η επιχορήγηση επιχείρησης για τον ίδιο μισθωτό 
που διέκοψε την απασχόλησή του και στη συνέχεια επαναπροσέ- 
λαβε. 

Στην περίπτωση αυτή μπορεί η επιχείρηση να επιχορηγηθεί μόνο για 
το υπόλοιπο χρονικό διάστημα 12μηνης συνολικά επιχορήγησης. 

19. Η ισχύς της απόφασης αυτής αρχίζει από την δημοσίευσή της και 
λήγει την 31.12.93. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 2 Απριλίου 1992 

Ο Γενικός Γραμματέας „ 

I. ΣΤΕΦΑΝΟΥ 


♦ 


Αριθ. Α3α/οικ./2801 (8) 

Μεταφορά της Κοινότητας Παλαιοκαρυάς από το Π.Ι. Καλλιθέας Νο¬ 
μού Αιτ/νίας στο Α.Ι. Παραβόλας. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: , 

1. Τις διατάξεις: 

α) των άρθρων 14 και 20 του Ν. 1397/83 Εθνικό Σύστημα Υγείας 
(ΦΕΚ 143/τ.Α'/83). 


β) του άρθρου 12 του Ν. 1579/1985 Ρυθμίσεις για την εφαρμογή 
και ανάπτυξη του Εθνικού Συστήματος Υγείας και άλλες διατάξεις 
(ΦΕΚ 217/τ.Α’/85) 

γ) του Β.Δ/τος 150/68 (ΦΕΚ 43/τ.Α'/68) Περί αναδιαρθρώσεως 
των Α.Ι. και Υ.Σ. της χώρας. 

2. Την αρ. Α3α/οικ. 10620/15.7.91 (ΦΕΚ 541/Β/88) κοινή 
απόφαση. 

3. Την αρ. Υ. 1660/1007556/116/0006/23.1.92 κοινή από¬ 
φαση Πρωθυπουργού και Υπουργού Οικονομικών ανάθεση αρμοδιοτή¬ 
των στον Υφυπουργό Οικονομικών ΦΕΚ 31/Β/92). 

4. Το αρ. 8370/27.9.91 έγγραφο της Δ/νσης Υγιεινής Αιτ/νίας 
σχετικά με υπαγωγή της κοινότητας Παλαιοκαρυάς στο Αγροτικό Ια¬ 
τρείο Παραβόλας για την καλύτερη εξυπηρέτηση των κατοίκων της πε¬ 
ριοχής, αποφασίζουμε: 

1. Η κοινότητα Παλαιοκαρυάς μεταφέρεται από το Π.Ι. Καλλιθέας 
το οποίο συστάθηκε με την αρ. οικ./10620/15.7.91 κοινή απόφαση 
(ΦΕΚ 541/88) στο Αγροτικό Ιατρείο Παραβόλας αρμοδιότητας της Δ/ 
νσης Υγιεινής Αιτ/νίας, το οποίο είχε συσταθεί με το Β.Δ/γμα 150/68 
(ΦΕΚ 43/Α/68), για την καλύτερη ιατρική εξυπηρέτηση των κατοί¬ 
κων της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 
-♦- 

Αριθ. Α3α/οικ. 2802 (9) 

Μεταφορά Π.Ι. Γραβιάς, Καστελλίων, Πολύδροσου και Μαυρολιθαρίου 
από το Κ.Υ. Αμφίκλειας Νομού Φθιώτιδας στο Νοσοκομείο Άμφισ¬ 
σας, καθώς και των Π.Ι. Ευπαλίου, Ποτιδάνειας, Μοναστηρακίου 
και Γλυφάδας από το Κ.Υ. Ναυπάκτου Νομού Αιτ/νίας στο Νοσοκο¬ 
μείο Άμφισσας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρ. 14 και 20 του Ν. 1397/83 Εθνικό Σύ¬ 
στημα Υγείας. 

2. Τις διατάξεις του άρθρου 9 του Ν. 1821/88 Κύρωση σύμβασης 
μεταξύ του Ελληνικού Δημοσίου και του Ελληνικού Ερυθρού Σταυρού 
(Ε.Ε.Σ.) και άλλες διατάξεις (ΦΕΚ 27/Α/88). 

3. Την αρ. Υ. 1660/1007556/116.0006/23.1.92 απόφαση του 
Πρωθυπουργού και του Υπουργού Οικονομικών ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών Κων. Για- 
τράκο (ΦΕΚ 31/Β/92). 

4. Την αρ. Α3α/οικ. 12553/88 κοινή απόφαση (ΦΕΚ 655/τ.Β/ 
8.9.88) που αφορά το Κ.Υ. Αμφίκλειας. 

5. Την αρ. Α3α/οικ. 12534/88 κοινή απόφαση (ΦΕΚ 646/τ.Β/ 
88) που αφορά το Κ.Υ. Ναυπάκτου. 

6. Το αρ. 4296/23.12.91 εγγ. του Νοσοκομείου Άμφισσας, απο¬ 
φασίζουμε: 

Άρθρο μόνο 

Τα Π.Ι. Γραβιάς Καστελλίων, Πολύδροσου και Μαυρολιθαρίου που 
υπάγονται στο Κ.Υ. Αμφίκλειας του Νοσοκομείου Λαμίας και έχουν συ¬ 
σταθεί με την αρ. Α3α/οικ. 12553/88 κοινή απόφαση; καθώς και τα 
Π.Ι. Ποτιδάνειας, Γλυφάδας, Ευπαλίου και Μοναστηρακίου που υπά¬ 
γονται στο Κ.Υ. Ναυπάκτου τού Νοσοκομείου Μεσολογγίου και έχουν 
συσταθεί με την αρ. Α3α/οικ. 12534/88 κοινή απόφαση, μεταφέρο- 
νται στο Γενικό Νομαρχιακό Νοσοκομείο Άμφισσας, του οποίου στο 
εξής αποτελούν αποκεντρωμένες οργανικές μονάδες. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα,. 26 Μαρτίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝ. ΚΑΙ ΚΟΙΝ, ΑΣΦΑΛΙΣΕΩΝ 

Γ. ΣΟΥΡΛΑΣ 
'-φ- 

Αριθ. Α/57328 (10) 

Αναστολή εκπλήρωσης υπηρεσίας υπαίθρου υπόχρεων γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. του ΝΔ 67/68 

β. του ΝΔ 127/74 άρθρο 5 

γ. την παρ. 4 του άρθρου 4 του Ν. 1579/85 όπως συμπληρώθηκε 
με την παρ. 7 του άρθρου 20 του Ν. 1963/91. 

δ. την αριθ. 356/75 γνωμοδότηση του Β' τμήματος του Νομικού 
Συμβουλίου του Κράτους. 

2. Τις αριθ. 24/91 και 25/91 αποφάσεις της 89ης και 90ης Ολο¬ 
μέλειας του ΚΕΣΤ, αντίστοιχα. 

3. Τις ανάγκες της υπηρεσίας, αποφασίζουμε: 

1. Αναστέλλουμε την υποχρέωση υπηρεσίας των γιατρών για την 
απόκτηση ιατρικής ειδικότητας, ως εξής: 

α. Για τους γιατρούς που προτίθενται να ασκηθούν στις πιο κάτω ει¬ 
δικότητες: 

1. Ακτινοδιαγνωστική 

2. Ακτινοθεραπευτική 

3. Ιατροδικαστική 

4. Αναισθησιολογία 

5. Γενική Ιατρική 

6. Κυτταρολογία 

7. Παθολογοανατομία 

Χορηγούμε αναστολή με την έναρξη της ειδίκευσής τους ακόμη και 
στην περίπτωση που τους έχει χορηγηθεί κατά το παρελθόν και μέχρι 
την ισχύ της παρούσας απόφασης, άλλη αναστολή. 

β. Στους γιατρούς που θα έχουν συμπληρώσει το μισό του απαιτούμε- 
νου χρόνου ειδίκευσης για τη λήψη οποιασδήποτε αναγνωρισμένης από 
το Νόμο ως κύριας ιατρικής ειδικότητας στο Εξωτερικό ή αθροιστικά 
στο εξωτερικό και στο Στράτευμα, χορηγούμε αναστολή για να συνεχί- 
σουν και να ολοκληρώσουν την ειδίκευσή τους στη χώρα μας. Η χορή¬ 
γηση της αναστολής είναι δυνατή ακόμη και στην περίπτωση που αυτοί 
έχουν λάβει άλλη αναστολή; 

Για τη χορήγηση της αναστολής απαιτείται η αναγνώριση του διανυ- 
θέντος χρόνου ειδίκευσης. 

γ. Γ ιατροί οι οποίοι έλαβαν αναστολή για να ειδικευθούν στην ειδικό¬ 
τητα της χειρουργικής θώρακα ή στην ειδικότητα της Νευροχειρόυργι- 
κής σε Νοσοκομεία του Εσωτερικού μπορούν να λάβουν εκ νέου ανα¬ 
στολή για να συνεχίσουν και να ολοκληρώσουν την ειδίκευσή τους στην 
ειδικότητα της Γενικής χειρουργικής, εφόσον θα έχουν συμπληρώσει 
χρόνο ειδίκευσης μεγαλύτερο των 4/5 του συνολικού χρόνου που απαι¬ 
τείται για τη λήψη αυτής. 

Για τη χορήγηση της αναστολής λαμβάνεται υπόψη και προσμετρά- 
ται ο χρόνος άσκησης στο Στράτευμα και ο χρόνος ειδίκευσης που τυχόν 
έχει διανυθεί στο εξωτερικό, εφόσον έχει αναγνωρισθεί. 

δ. Οι γιατροί που έλαβαν απαλλαγή από την υποχρέωση υπηρεσίας 
υπαίθρου ως αλλοδαποί που έχουν συμπληρώσει το μισό του απαιτούμε- 
νου χρόνου ειδίκευσης για τη λήψη οποιασδήποτε αναγνωρισμένης από 
το Νόμο ως κύριας Ιατρικής ειδικότητας μπορούν, στην περίπτωση που 
αποκτήσουν την Ελληνική Ιθαγένεια, να λάβουν αναστολή για να συνέ- 
χίσουν και να ολοκληρώσουν την ειδίκευσή τους. Επίσης είναι δυνατή η 
χορήγηση σε αυτούς αναστολής για να ειδικευθούν σε μια από τις ειδικό¬ 
τητες του εδ. α της παρ. 1 της παρούσας απόφασης. 

2. Η διάρκεια της αναστολής, για όλες τις πιο πάνω περιπτώσεις 
ισχύει μέχρι την ολοκλήρωση της ειδίκευσης των γιατρών. Στην περί¬ 
πτωση που οι γιατροί δεν έχουν εκπληρώσει τις στρατιωτικές τους υπο¬ 


χρεώσεις η διάρκεια της αναστολής και συνεπώς η διάρκεια ειδίκευσης, 
είναι ίση με το χρόνο της μόνιμης εκτός στρατεύματος παραμονής τους, 
μετά το πέρας των βασικών σπουδών της Ιατρικής. 

3. Η χορηγούμενη απόφαση αναστολής παύει να ισχύει με την ορι¬ 
στική διακοπή ή την ολοκλήρωση της ειδίκευσης ή με τη λήξη της χρο¬ 
νικής διάρκειας. 

4. Κάθε προηγούμενη σχετική απόφασή μας παύει να ισχύει. 

5. Η παρούσα απόφαση να δημοσιευθεί στην Εφημερίδα της Κυβερ- 
νήσεως, ισχύει δε από την πρώτη του επόμενου της δημοσίευσης μήνα. 

Αθήνα, 31 Μαρτίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

-φ- 

Αριθ. Δία/οικ. 16660 * (11) 

Καθορισμός αποζημίωσης Προέδρου, Αντιπροέδρου και μελών του 

Διοικητικού Συμβουλίου του Ινστιτούτου Φαρμακευτικής Έρευνας 

και Τεχνολογίας (Ι.Φ.Ε.Τ.) και καθορισμός αποδοχών του Διευθύ- 

νοντος Συμβούλου τούτου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1965/1991 (ΦΕΚ 146/1991 τ. Α’) «Τρο¬ 
ποποίηση και συμπλήρωση των κειμένων διατάξεων του Εθνικού Οργα¬ 
νισμού Φαρμάκων (ΕΟΦ) και άλλες διατάξεις). 

2. Τις διατάξεις του Π.Δ. 529/1991 (ΦΕΚ 205/1991 τ. Α') «Ορ¬ 
γανισμός του Ινστιτούτου Φαρμακευτικής Έρευνας και Τεχνολο¬ 
γίας». 

3. Την απόφασή μας Δία/οικ. 58095/24.12.1991 (ΦΕΚ 192/ 
1991 τ. ΝΠΔΔ) «Διορισμός μελών του Διοικητικού Συμβουλίου του 
Ι.Φ.Ε.Τ., όπως τροποποιήθηκε και συμπληρώθηκε μεταγενέστερα, 
αποφασίζουμε: 

Καθορίζουμε την αποζημίωση των μετεχόντων στο Διοικητικό 
Συμβούλιο του Ινστιτούτου Φαρμακευτικής Έρευνας και Τεχνολογίας, 
ως ακολούθως: 

α. του Προέδρου σε διακόσιες πενήντα χιλιάδες (250.000) δρχ. το 
μήνα 

β. του Αντιπροέδρου σε εκατόν πενήντα χιλιάδες (150.000) δρχ. το 
μήνα 

και των μελών σε δώδεκα χιλιάδες (12.000) δρχ. κατά συνεδρίαση, 
και μέχρι τρεις (3) το μήνα. 

2. Τις μηνιαίες αποδοχές του Διευθύνοντος Συμβούλου του Ι.Φ.Ε.Τ. 
καθορίζουμε σε τριακόσιες πενήντα χιλιάδες (350.000) δραχμές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

- ♦ - 

Αριθ. Α.Π. Α16α/04/226/Γ (12) 

Καθορισμός καθ’ ύλην Τεχνικών Δ/νσεων ΓΓΔΕ αρμοδίων για Τεχνικά 
θέματα εποπτείας Νομικών Προσώπων ΓΓΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Π.Δ. 69/88 Οργανισμός Γεν. Γραμματείας 
Δημ. Έργων (ΦΕΚ 28/Α/88) και ειδικότερα τις διατάξεις του εδαφ. γ' 
της παρ. 2 του άρθρου 22 του ίδιου διατάγματος. 

2. Τα Π.Δ.: α) 393/83 (ΦΕΚ 145/Α/11.10.83), β) 561/84 
(ΦΕΚ 203)Α/14.12.84), γ) 40/89 (ΦΕΚ 18/Α/19.1.89) και δ) 
334/90 (ΦΕΚ 134/Α/4.10.90) με τα οποία συστήθηκαν οι ειδικές 
Υπηρεσίες Δημ. Έργων (ΕΤΔΕ) Σηράγγων και λοιπών υπογείων έρ¬ 
γων. 

3. Τις ισχύουσες διατάξεις των Νομικών Προσώπων ΓΓΔΕ, διαπι¬ 
στώνουμε: 

Καθορίζουμε κατά Νομικό Πρόσωπο εποπτείας Γενικής Γραμμα¬ 
τείας Δημ. Έργων (ΓΓΔΕ) τις καθ’ ύλην Τεχνικές Δ/νσεις της ΓΓΔΕ 
στην αρμοδιότητα των οποίων υπάγεται η άσκηση εποπτείας επί όλων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των τεχνικών θεμάτων των Νομικών Προσώπων, ως εξής: 


1. ΕΤΑΙΡΕΙΑ ΥΔΡΕΥΣΗΣ & ΑΠΟΧΕΤΕΥΣΗΣ 
ΠΡΩΤΕΥΟΥΣΑΣ (ΕΥΔΑΠ) 

2. ΤΑΜΕΙΟ ΕΘΝΙΚΗΣ ΟΔΟΠΟΙΙΑΣ (ΤΕΟ) 

& ΕΛΑ. ΑΥΤΟΚΙΝΗΤΟΔΡΟΜΟΙ Α.Ε. 

3. ΟΡΓΑΝΙΣΜΟΣ ΑΝΤΙΣΕΙΣΜ. ΣΧΕΔΙΑΣΜΟΥ 
& ΠΡΟΣΤΑΣΙΑΣ (ΟΑΣΠ): 

4. ΙΝΣΤΙΤΟΥΤΟ ΤΕΧΝ. ΣΕΙΣΜΟΛΟΓΙΑΣ 

<& ΑΝΤΙΣΕΙΣΜ. ΚΑΤΑΣΚΕΥΩΝ (ΙΤΣΑΚ) _ 

5. ΕΛΛΗΝΙΚΗ ΚΡΑΤΙΚΗ ΕΤΑΙΡΕΙΑ 
ΤΕΧΝΙΚΩΝ ΕΡΓΩΝ (ΕΚΕΤΕ) Α.Ε.: 

6. ΕΙΔΙΚΟ ΤΑΜΕΙΟ ΜΟΝΙΜΩΝ 
ΟΔΟΣΤΡΩΜΑΤΩΝ ΑΘΗΝΩΝ (ΕΤΜΟΑ): 

7. ΑΤΤΙΚΟ ΜΕΤΡΟ ΑΕ 


Δ/ΝΣΗ ΕΡΓΩΝ ΥΔΡΕΥΣΗΣ 
ΑΠΟΧΕΤΕΥΣΗΣ (ΔΕ) 

Δ/ΝΣΕΙΣ ΟΔΙΚΩΝ ΕΡΓΩΝ (Δ1) 

& ΣΥΝΤΗΡΗΣΗΣ ΟΔΙΚΩΝ ΕΡΓΩΝ (Δ3) 
ΥΠΗΡΕΣΙΑ ΑΠΟΚΑΤ. ΣΕΙΣΜΟΠΛΗΚΤΩΝ 
(ΤΑΣ) 

ΥΠΗΡΕΣΙΑ ΑΠΟΚΑΤΧΣΤΑΣΕΩΣ 
ΣΕΙΣ. ΒΟΡ. ΕΛΛΑΔΑΣ (ΥΑΣΒΕ) 

Δ/ΝΣΗ ΚΤΙΡΙΑΚΩΝ ΕΡΓΩΝ (Δ8) 

Δ/ΝΣΗ ΟΔΙΚΩΝ ΕΡΓΩΝ 
ΠΕΡΙΦΕΡΕΙΑΣ ΑΤΤΙΚΗΣ (Δ9) 

Δ/ΝΣΗ ΟΔΙΚΩΝ ΕΡΓΩΝ ΠΕΡΙΦ. 
ΑΤΤΙΚΗΣ (Δ9) & ΕΥΔΕ/ΟΣΥΕ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Μαρτίου 1992 


Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 


* 


Αριθ. Α. 8674 (13) 

Σύσταση Νομικού Προσώπου στο Δήμο Αίγιου Ν. Αχαΐας με την επω¬ 
νυμία «Σχολική Επιτροπή 10ου Νηπιαγωγείου Αίγιου». 


Ο ΝΟΜΑΡΧΗΣ ΑΧΑΪΑΣ 


Έχοντας υπόψη: 

1. τις διατάξεις: α) των παραγρ. 8-15 του άρθρου 5 του Ν. 1894/ 
1990 «για την Ακαδημία Αθηνών και άλλες εκπαιδευτικές διατάξεις» 
(Α' 110) και β) του άρθρου 187 του δημοτικού και κοινοτικού κώδικα 
(Π.Δ. 323/1989) (Α' 146). 

2. Την αριθ. 58/92 απόφαση του Δημοτικού Συμβουλίου Αίγιου του 
Νομού Αχαΐας για σύσταση Σχολικής Επιτροπής, αποφασίζουμε: 

1. Συνιστούμε στο Δήμο Αίγιου του Νομού Αχαΐας ίδιο Νομικό Πρό¬ 
σωπο με την επωνυμία «25η Σχολική Επιτροπή 10ου Νηπιαγωγείου 
Αίγιου». 

Η συνιστωμένη με την απόφαση αυτή Σχολική Επιτροπή διοικείται 
από πενταμελές Διοικητικό Συμβούλιο, αποτελούμενο από: 

α) Ένα μέλος του Δημοτικού Συμβουλίου του Δήμου Αίγιου ως Πρό¬ 
εδρο της Σχολικής Επιτροπής. 

β) Την εκάστοτε Διευθύντρια του 10ου Νηπιαγωγείου Αίγιου ως μέ¬ 
λος με τον αναπληρωτή του. 

γ) Τον εκπρόσωπο του Συλλόγου Γονέων και Κηδεμόνων, εφόσον 
υπάρχει παρόμοιος σύλλογος, και αν δεν υπάρχει ένα γονέα μαθητή ή 
δημότη. 

δ) Δύο δημότες ή κατοίκους Αίγιου. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και το γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε'είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 


α) Η ετήσια επιχορήγηση τυ Κράτους. 

β) Η ετήσια επιχορήγηση του Δήμου Αίγιου. 

γ) Κάθε είδους εισφορές, δωρεές, κληρονομιές και κληροδοσίες. 

δ) Πρόσοδοι της περιουσίας του. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 26 Μαρτίου 1992 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. ΕΣ: 3865 (14) 

Σύσταση ίδιου Νομικού Προσώπου στην Κοινότητα Σεβαστής Ν. Πιε¬ 
ρίας, με την επωνυμία «Σχολική Επιτροπή Δημοτικού Σχολείου και 
Νηπιαγωγείου Σεβαστής». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν (ΦΕΚ 146/1.6.1989, 
Τεύχος Α'). 

2. Τις διατάξεις του άρθρου 5 παρ. 8 του Ν. 1894/27.8.90 (ΦΕΚ 
110/27.8.90, τεύχος Α’). 

3. Το αριθ. 28303/17.5.1989 έγγραφο του Υπουργείου Εσωτερι¬ 
κών, σχετικά με τη «σύσταση Νομικών Προσώπων Σχολικών Επιτρο¬ 
πών». 

4. Την αριθ. 15/1992 απόφαση του Κοινοτικού Συμβουλίου Σεβα¬ 
στής για τη σύσταση ίδιου Κοινοτικού Νομικού Προσώπου, με την επω¬ 
νυμία «Σχολική Επιτροπή Δημοτικού Σχολείου και Νηπιαγωγείου Σε¬ 
βαστής», αποφασίζουμε: 

1. Συνιστούμε στην Κοινότητα Σεβαστής ίδιο Κοινοτικό Νομικό Πρό¬ 
σωπο με την επωνυμία «Σχολική Επιτροπή Δημοτικού Σχολείου και 
Νηπιαγωγείου Σεβαστής». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7/μελές Διοικητικό Συμβού¬ 
λιο, αποτελούμενο από τα παρακάτω μέλη: 

α) Τον εκάστοτε Αντιπρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, 
γ) Τον εκάστοτε Διευθυντή του Δημοτικού Σχολείου, 
δ) Τον εκάστοτε Διευθυντή του Νηπιαγωγείου, 
ε) Έναν (1) εκπρόσωπο των Συλλόγων Γονέων και Κηδεμόνων Δη¬ 
μοτικού Σχολείου. 

στ) Έναν (1) εκπρόσωπο του Συλλόγου Γονέων και Κηδεμόνων Νη¬ 
πιαγωγείου. 

4. Η θητεία των μελών του ανωτέρω Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει μεταξύ των μελών, τον Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου.. 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2457 


δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Σχολικός κλήρος, έκτασης 29.062 τ.μ. στην τοποθε¬ 
σία «Γερακάρι» της κτηματικής περιφέρειας της Κοινότητας Σεβαστής. 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη δημόσια αρχή από τον Πρόεδρο και όταν αυτός απουσιάζει ή κω¬ 
λύεται από τον Αντιπρόεδρο. 

8. Η αριθ. ΕΣ 11972/10.11.89 όμοιά μας ανακαλείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 24 Μαρτίου 1992 

Ο Νομάρχης κ.α.α. 

Ο Διευθυντής 

ΣΩΚΡΑΤΗΣ ΒΟΤΛΓΑΡΙΔΗΣ 
-♦- 

Αριθ. ΕΣ/5586 (15) 

Κατάργηση του Νομικού Προσώπου της Κοινότητας Νέου Πετριτσίου 

Ν. Σερρών με την επωνυμία «Κοινοτική Βιβλιοθήκη Νέου Πετρι- 

τσίου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Το αριθ. 640/1968 Β. Δ/γμα περί ιδρύσεως στην Κοινότητα Ν. 
Πετριτσίου ίδιου Νομικού Προσώπου με την επωνυμία «Κοινοτική Βι¬ 
βλιοθήκη Νέου Πετριτσίου». 

3. Την αριθ. ΕΣ/18159/2.8.1989 (ΦΕΚ 655/31.8.1989 τ. Β') 
της Νομαρχίας με την οποία συστήθηκε στην Κοινότητα Ν. Πετριτσίου 
ίδιο Ν.Π. με την επωνυμία «Πνευματικό Κέντρο Κοινότητας Ν. Πετρι- 
τσίου». 

4. Την αριθ. 115/1991 απόφαση του Κ.Σ. Νέου Πετριτσίου με την 
οποία προτείνεται η κατάργηση του Ν.Π. της Κοινοτικής βιβλιοθήκης 
για τους ειδικότερους λόγους που αναφέρονται σ’ αυτή. 

Επειδή από την ιδρυτική πράξη του Ν.Π. με την ονομασία «Πνευμα¬ 
τικό Κέντρο Κοινότητας Ν. Πετριτσίου» προκύπτει ότι στους σκοπούς 
που καλείται να εκπληρώσει το νεοσύστατο Πνευματικό Κέντρο εκτός 
των άλλων είναι η διατήρηση και ανάπτυξη της ήδη υπάρχουσας κοινο¬ 
τικής βιβλιοθήκης και επομένως η ύπαρξη του Ν.Π. της βιβλιοθήκης 
καθίσταται άνευ αντικειμένου και δεν δικαιολογείται η διατήρησή του 
γεγονός που συμφωνεί και το Κ.Σ. Ν. Πετριτσίου. 

Επειδή η κοινοτική βιβλιοθήκη θα εξακολουθήσει να λειτουργεί μέσα 
στα πλαίσια και τους σκοπούς που καλείται να εκπληρώσει το Πνευμα¬ 
τικό Κέντρο, αποφασίζουμε: 

Καταργούμε το Νομικό Πρόσωπο της κοινότητας Νέου Πετριτσίου 
με την επωνυμία «Κοινοτική Βιβλιοθήκη Νέου Πετριτσίου» το οποίο συ¬ 
στήθηκε με το αριθ. 640/1968 Β. Δ/γμα για τους λόγους που αναφέ- 
ρονται στο σκεπτικό μέρος της παρούσας απόφασης. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Σέρρες, 23 Μαρτίου 1992 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

-♦- 

Αριθ. 311.112/5496 (16) 

Τροποποίηση διατάξεων του Τηλεφωνικού Κανονισμού. 

ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ 

Το Διοικητικό Συμβούλιο της Ανώνυμης Εταιρείας με την επωνυμία 
«Οργανισμός Τηλεπικοινωνιών της Ελλάδος Α.Ε.» που εδρεύει στην 
Αθήνα, κατά την 2263 συνεδρίασή του της 24ης Μαρτίου 1992, έχο¬ 
ντας υπόψη τις διατάξεις του άρθρου 24, παράγρ. γ', εδάφιο γγ, του 
Ν.Δ. 165/1973, αποφάσισε την τροποποίηση των διατάξεων 22, 26, 
29, 56 και 57 του Τηλεφωνικού Κανονισμού, ο οποίος έχει εγκριθεί με 
απόφαση που πήρε το Συμβούλιο αυτό κατά την 1130/24.10.69 συνε¬ 
δρίασή του, έχει δημοσιευτεί στο 820/15.12.69 Φ.Ε.Κ., τεύχος δεύ¬ 


τερο και ισχύει μέχρι σήμερα, ύστερα από τις τροποποιήσεις που έγιναν 
κατά καιρούς, ως ακολούθως: 

Άρθρο ; 22 

Καταργείται το εδάφιο α’ της παραγράφου 2 και τα επόμενα εδάφια 
β' και γ’ λαμβάνουν α/α α' και β’ αντίστοιχα. 

Άρθρο 26 

Οι παράγραφοι 2, 3, 4, 5, 7, 8 και 9 αντικαθίστανται ως εξής: 

2. Οι αιτήσεις μεταφοράς ικανοποιούνται κατά τη χρονολογική σειρά 
καταθέσεώς τους, ανάλογα με τις υφιστάμενες τεχνικές δυνατότητες 
του Κέντρου Προορισμού. 

Ο Ο.Τ.Ε. μπορεί, κατά την κρίση του, να προβαίνει στην πραγματο¬ 
ποίηση μεταφορών κατά παρέκκλιση της σειράς προτεραιότητας, εφό¬ 
σον συντρέχουν οι ανάλογες προϋποθέσεις του άρθρου 12 του παρόντος 
Κανονισμού. 

3. Αν η τηλεφωνική σύνδεση με τη μεταφορά της μεταπίπτει σε κα¬ 
τώτερη κατηγορία η αίτηση παίρνει σειρά ανάμεσα στις αιτήσεις μετα¬ 
φοράς στο Κέντρο προορισμού, εφόσον στο Κέντρο αυτό έχουν ικανοποι¬ 
ηθεί οι αιτήσεις σειράς νέων συνδέσεων της αντίστοιχης κατηγορίας και 
χρονολογίας της αρχικής αιτήσεως διαθέσεως της μεταφερομένης σύν¬ 
δεσης. 

Σε αντίθετη περίπτωση η αίτηση μεταφοράς παίρνει σειρά στις αιτή¬ 
σεις νέων συνδέσεων του Κέντρου προορισμού της αντίστοιχης κατηγο¬ 
ρίας που μεταπίπτει, με χρονολογία εκείνη της αρχικής αιτήσεως διαθέ- 
σεώς της και διαχειρίζεται ως αίτηση νέας συνδέσεως. 

Από τη διαδικασία της μετάπτωσης εξαιρούνται οι τηλεφωνικές συν¬ 
δέσεις τών συνδρομητών μόνο στις περιπτώσεις συνταξιοδότησής τους ή 
θανάτου τους. 

4. Κατ’ εξαίρεση των αναφερομένων στις παραγράφους 1 και 3 του 
παρόντος και κατά την κρίση του ΟΤΕ, είναι δυνατή η προσωρινή μετα¬ 
φορά τηλεφωνικών συνδέσεων Τραπεζών και μεγάλων Εμπορικών και 
Βιομηχανικών Επιχειρήσεων, στη μόνιμη κατοικία ανωτάτων στελε¬ 
χών τους. 

5. Οι μεταφορές πραγματοποιούνται από τον ΟΤΕ με προτεραιότητα 
σε σχέση με τις νέες συνδέσεις σειράς. 

Με απόφαση του Δ.Σ. ΟΤΕ ή του εξουσιοδοτημένου από αυτό Υπηρε¬ 
σιακού Οργάνου, μπορεί να καθορίζεται διαφορετική σειρά προτεραιότη¬ 
τας (νέων συνδέσεων - μεταφορών), είτε γενική είτε κατά περιοχές, είτε 
κατά Τηλεφωνικό Κέντρο. 

7. Αν η αίτηση μεταφοράς δεν μπορεί, λόγω τεχνικών δυσχερειών, 
να ικανοποιηθεί, ο συνδρομητής μπορεί να ζητήσει προσωρινά την πα¬ 
ραμονή της συνδέσεως στον ίδιο χώρο, εφόσον εξακολουθεί να έχει 
σχέση μ’ αυτόν. 

8. Ο συνδρομητής έχει υποχρέωση, σε κάθε περίπτωση, να διαθέσει 
μια τηλεφωνική συσκευή, εγκριμένου τύπου, στις Υπηρεσίες του ΟΤΕ, 
κατά την ημέρα πραγματοποιήσεως της μεταφοράς. 

Αν ο συνδρομητής δε διαθέτει τηλεφωνική συσκευή, μπορεί να του 
χορηγηθεί άλλη από τον ΟΤΕ, με την καταβολή της αξίας της. 

Η σχετική δαπάνη μπορεί να καταχωρίζεται στον πρώτο λογαριασμό 
που θα εκδοθεί. 

9. Η πραγματοποίηση της μεταφοράς τηλεφωνικής συνδέσεως μπο¬ 
ρεί να αναβληθεί με αίτηση του συνδρομητή, για χρονικό διάστημα μέ¬ 
χρι έξι μηνών, ανεξάρτητα αν η σύνδεση λειτουργεί ή όχι στην παλιά δ/ 
νση. 

Κατά τη διάρκεια της αναβολής ο αριθμός κλήσεως και το δίκτυο της 
συνδέσεως στη νέα θέση διατηρείται, ο δε συνδρομητής έχει υποχρέωση 
να καταβάλει όλα τα μηνιαία τέλη με τα οποία θα επιβαρύνεται η σύν¬ 
δεση στη θέση αυτή. 

Άρθρο 29 

Οι παράγραφοι 1 και 6 αντικαθίστανται ως εξής: 

1. Ο συνδρομητής, με την επιφύλαξη των διατάξεων της παραγρά¬ 
φου 2, μπορεί, μετά από έγκριση του 0ΤΕ, να εκχωρήσει τα δικαιώ- 
ματά του που απορρέουν από τη σύμβαση τηλεφωνικής συνδέσεως, σε 
οποιοδήποτε φυσικό ή νομικό πρόσωπο ή κοινοπραξία. 

Σε περίπτωση που ο εκδοχέας δεν έχει σχέση με το χώρο που είναι 
εγκαταστημένη η σύνδεση, η έγκριση δίνεται εφόσον συνυποβάλλεται 
και αίτηση μεταφοράς, κατά τα καθοριζόμενα στο άρθρο 26 του παρό¬ 
ντος Κανονισμού. 

6. Εκχώρηση αιτήσεως για παροχή νέας συνδέσεως είναι δυνατή, 

χωρίς την καταβολή οποιουδήποτε τέλους, στις ακόλουθες περιπτώσεις: » 

α. Αν ο εκχωρητής και εκδοχέας είναι σύζυγοι ή συνδέονται με συγ¬ 
γένεια μέχρι και δευτέρου βαθμού εξ αίματος ή εξ αγχιστείας. 

β. Αν μεταβιβάζεται αυτούσια, η επιχείρηση, για τις ανάγκες της 
οποίας έχει υποβληθεί η αίτηση. 

γ. Αν ο εκχωρητής είναι μέλος Ο.Ε., Ε.Ε. ή Ε.Π.Ε., στην οποία εκ¬ 
χωρείται η αίτηση, ή είναι Πρόεδρος, Αντιπρόεδρος ή Διευθύνων Σύμ¬ 
βουλος, αν πρόκειται για Α.Ε. 

Άρθρο 56 

Καταργείται το εδάφιο ε' της παραγράφου 2 και το επόμενο εδάφιο 
στ’ λαμβάνει α/α ε'. 

Άρθρο 57 

Στην παράγρ. 1, τέταρτη σειρά, απαλείφεται η φράση «ή ακινησίας 
μετρητή». 

Η παρούσα να δημοσιευθεί στην Εφημερίδα της Κυβερνήσεως. 


ΔΙΟΡΘΩΣΕΙΣ ΣΦΑΛΜΑΤΩΝ 


(17) 


Στη Φ. 816.41/ΖΓ/1436/5.3.92 απόφαση που δημοσιεύθηκε στο 
ΦΕΚ 167/12.3.91 (τ. Β'), διορθώνεται στο τέλος του διατακτικού της 
απόφασης η φράση από την εσφαλμένη «με φορέα την ελληνική Πρε¬ 
σβεία Βόννης» στο σωστό «με φορέα το ελληνικό Γενικό Προξενείο Ντόρ- 
τμουντ». 

(Από το ΥΠΕΠΘ) 


* 

Στην 3754/26.2.1992 τ. Β’ απόφαση του Νομ. Χανιών που αφορά 
σύσταση Νομικού Προσώπου στο Δήμο Πελεκάνου Ν. Χανιών με την 
επωνυμία «Σχολική Επιτροπή Νηπιαγωγείου Βουτά» του Δήμου Πελε¬ 
κάνου, και δημοσιεύθηκε στο ΦΕΚ 210/24.3.1992 τ. Β', επιφέρονται 
οι πιο κάτω διορθώσεις: 


Αθήνα, 3 Απριλίου 1992 

Ο Πρόεδρος του Δ.Σ. - ΟΤΕ 
Ν. ΘΕΜΕΛΗΣ 


1) Ο λανθασμένος τίτλος της απόφασης «Ο ΝΟΜΑΡΧΗΣ ΑΘΗ¬ 
ΝΩΝ» αντικαθίσταται με το σωστό «Ο ΝΟΜΑΡΧΗΣ ΧΑΝΙΩΝ». 

2) Στο τέλος της απόφασης προστίθεται η παραλειφθείσα υπογραφή 
«ΕΤΑΓΓ. ΚΟΣΜΑΔΑΚΗΣ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


